《寄元柏庭》
宋代·释居简

慧林未试击虎术，已觉堂前草狼藉。更说全提与半提，大空小空皆辟易。

壁立万仞二十年，不与诸方较目前。愿从伏波老禅将，相与掎角摧其坚。

龙门馀波靡不至，矻然中流一人耳。事难方见丈夫心，委地宏纲看振起。

作者简介：释居简（一一六四～一二四六），字敬叟，号北涧，潼川（今四川三台）人。俗姓龙（《补续高僧传》卷二四作王）。依邑之广福院圆澄得度，参别峰涂毒于径山，谒育王佛照德光，走江西访诸祖遗迹。历住台之般若报恩。后居杭之飞来峰北涧十年。起应霅之铁佛、西余，常之显庆、碧云，苏之慧日，湖之道场，诏迁净慈，晚居天台。理宗淳祐六年卒，年八十三，僧腊六十二。